నొప్పి నివారిణి

నొప్పి నిర్వహణ కోసం ఉపయోగించే ఔషధాల సమూహంలోని మందులను నొప్పి నివారణ మందులు అంటారు. వీటిని అనాల్జెసిక్, యాంటాల్జిక్, పెయిన్ రిలీవర్ లేదా పెయిన్ కిల్లర్ అని కూడా అంటారు. ఈ మందులు మత్తుమందుల కంటే భిన్నంగా ఉంటాయి. మత్తుమందులు నొప్పిని తాత్కాలికంగానే తగ్గిస్తాయి. కొన్ని సందర్భాల్లో స్పర్శ లేకుండా చేస్తాయి. అయితే అనాల్జెసియా, అనస్థీషియాలు న్యూరోఫిజియోలాజికల్‌గా ఒకే విధంగా పనిచేస్తాయి. అందువల్ల వివిధ మందులు అనాల్జెసిక్, మత్తుమందు ప్రభావాలు రెండూ కలిగి ఉంటాయి.

అనాల్జెసిక్ వాడుకను నొప్పి రకాన్ని బట్టి నిర్ణయిస్తారు. నరాలవ్యాధి నొప్పి కోసం, సాధారణంగా అనాల్జెసిక్స్‌గా పరిగణించబడని ఔషధాల తరగతులు, ట్రైసైక్లిక్ యాంటిడిప్రెసెంట్స్, యాంటీ కన్వల్సెంట్‌లను ప్రత్యామ్నాయంగా పరిగణించవచ్చని ఇటీవలి పరిశోధనలు సూచించాయి.

NSAIDల వంటి అనేక అనాల్జెసిక్‌లు చాలా దేశాల్లో ఓవర్ ది కౌంటర్ రూపంలో అందుబాటులో ఉన్నాయి. అయితే ఈ ఔషధాలు వైద్య పర్యవేక్షణ లేనప్పుడు, అధిక మోతాదు, దుర్వినియోగం, వ్యసనంగా అలవాటు పడడం వంటి దుష్పరిణామాల కారణంగా అనేక ఇతర దేశాల్లో వీటిని ప్రిస్క్రిప్షను మందులుగా ఇస్తున్నారు.

 వర్గీకరణ 
నొప్పి నివారిణులను సాధారణంగా అవి చర్య జరిపే విధానం ఆధారంగా వర్గీకరిస్తారు.
ఎడమ|thumb|182x182px| ఎసిటమైనోఫెన్ బాటిల్

 పారాసెటమాల్ (ఎసిటమైనోఫెన్) 
పారాసెటమాల్, ఎసిటమైనోఫెన్ లేదా APAP అని కూడా పిలుస్తారు, ఇది నొప్పి, జ్వరాల చికిత్సకు ఉపయోగించే ఒక ఔషధం.  సాధారణంగా దీన్ని తేలికపాటి నుండి మితమైన నొప్పికి ఉపయోగిస్తారు. ఓపియాయిడ్ నొప్పి మందులతో కలిపి, పారాసెటమాల్‌ను ఇప్పుడు క్యాన్సర్ నొప్పికి, శస్త్రచికిత్స తర్వాత తీవ్రమైన నొప్పికీ ఉపయోగిస్తున్నారు. సాధారణంగా దీన్ని నోటి ద్వారా గానీ, మలద్వారం ద్వారా గానీ పంపిస్తారు. సిరల ద్వారా ఎక్కించడం (ఇంట్రావీనస్) కూడా అందుబాటులో ఉంది. దీని ప్రభావం రెండు - నాలుగు గంటల మధ్య ఉంటుంది. పారాసెటమాల్‌ను తేలికపాటి అనాల్జెసిక్‌గా వర్గీకరించారు. సిఫార్సు చేయబడిన మోతాదులలో తీసుకున్నపుడూ పారాసెటమాల్ సురక్షితమైనది.

 NSAIDలు 
నాన్‌స్టెరాయిడల్ యాంటీ ఇన్‌ఫ్లమేటరీ డ్రగ్స్ (NSAID),  తక్కువ స్థాయి జ్వరాన్ని తగ్గించేందుకు, అధిక మోతాదులో మంటను తగ్గించేందుకూ వాడే  ఔషధాల తరగతి. ఈ ఔషధాల సమూహంలోని అత్యంత ప్రముఖమైన మందులు, ఆస్పిరిన్, ఇబుప్రోఫెన్, నాప్రోక్సెన్, డిక్లోఫెనాక్‌లు. ఇవన్నీ చాలా దేశాల్లో కౌంటర్‌లో అందుబాటులో ఉన్నాయి.

 ఇతర రకాలు 

 COX-2 నిరోధకాలు
 ఓపియాయిడ్స్
 ఆల్కహాల్
 కనాబిస్
 మిశ్రమాలు
 ప్రత్యామ్నాయ ఔషధం
ఇతర మందులు
 నెపాఫెనాక్
 ఫ్లూపిర్టైన్
 జికనోటైడ్

 ఇతర ఉపయోగాలు 
దైహిక దుష్ప్రభావాలను నివారించడానికి సాధారణంగా లక్ష్యిత (టాపికల్) అనల్జీసియా వాడడం మంచిది. ఉదాహరణకు, కీళ్ళనొప్పికి ఇబుప్రోఫెన్ - లేదా డిక్లోఫెనాక్ -కలిగిన జెల్‌ను పూతమందుగా వాడి చికిత్స చేయవచ్చు.Voltaren Gel (diclofenac sodium topical gel) 1% – Hepatic Effects Labeling Changes  క్యాప్సైసిన్ కూడా లక్ష్యిత ప్రదేశంలో ఉపయోగించబడుతుంది. లిడోకాయిన్ అనే మత్తుమందు, స్టెరాయిడ్లను దీర్ఘకాలిక నొప్పి నివారణ కోసం కీళ్లలోకి ఇంజెక్షను చేయవచ్చు. లిడోకాయిన్‌ను బాధాకరమైన నోటి పుండ్లకూ, దంతచికిత్సకూ, చిన్న వైద్య ప్రక్రియలలో తిమ్మిరి కలిగించేందుకూ కూడా ఉపయోగిస్తారు. 2007 ఫిబ్రవరిలో FDA, వైద్య పర్యవేక్షణ లేకుండా చర్మానికి ఎక్కువ మోతాదులో వాడినప్పుడు రక్తప్రవాహంలోకి ప్రవేశించే లక్ష్యిత మత్తుమందుల వల్ల కలిగే ప్రమాదాల గురించి వినియోగదారులకూ, ఆరోగ్య సంరక్షణ నిపుణులకూ తెలియజేసింది. ఈ లక్ష్యిత మత్తుమందులైన క్రీమ్, లేపనం లేదా జెల్‌లలో లిడోకాయిన్, టెట్రాకైన్, బెంజోకైన్, ప్రిలోకైన్ వంటి మత్తు ఔషధాలు ఉంటాయి.  

 ఉపయోగాలు 
సమయోచిత నాన్‌స్టెరాయిడ్ యాంటీ ఇన్‌ఫ్లమేటరీ డ్రగ్స్ కండరాల బెణుకులకు, మితిమీరిన గాయాలు వంటి సాధారణ పరిస్థితులలో నొప్పికి ఉపశమనాన్ని అందిస్తాయి. దుష్ప్రభావాలు కూడా తక్కువగా ఉంటాయి కాబట్టి, ఈ పరిస్థితులలో నోటి ద్వారా తీసుకునే మందుల కంటే లక్ష్యిత ప్రదేశంలో పంపేందుకు  ప్రాధాన్యత ఇవ్వబడుతుంది.

 ఇవి కూడా చూడండి 

 మూలాలు 

వర్గం:Wikipedia articles incorporating a citation from the 1911 Encyclopaedia Britannica with Wikisource reference
వర్గం:ఔషధాలు